Junior-VM i håndbold 2009 (mænd)

Juniorverdensmesterskabet i håndbold for mænd 2009 var det 17. junior-VM i håndbold for mænd, og slutrunden med deltagelse af 24 hold afvikledes i Egypten i perioden 5. – 19. august 2009. Kampene blev spillet i byerne Suez, Port Said og Kairo.

Spillere født i 1988 eller senere kunne deltage i mesterskabet.

Turneringen blev vundet af Tyskland, som dermed skiftede sølvmedaljerne fra junior-VM 2007 ud med guldmedaljer. Det var Tysklands første junior-VM-titel, idet holdets bedste resultat indtil da var sølv i 1983 og 2007. I finalen besejrede tyskerne europamestrene fra Danmark med 32-24 og fik dermed revanche for nederlaget i EM-finalen et år tidligere. Bronzemedaljerne gik til Slovenien, som tidligere også var blevet nr. 3 i 2003, og som i bronzekampen vandt 35-24 over værtslandet Egypten.

Det grønlandske landshold havde for første gang kvalificeret sig til et junior-VM, og holdet sluttede på 18.-pladsen efter to sejre (over Libyen og Algeriet) og fem nederlag.

Stævnet blev en publikumsmæssig succes med i alt 125.219 tilskuere, hvilket var det højeste antal ved et junior-VM indtil da. Hovedparten af interessen samlede sig dog om værtslandets 10 kampe, som i alt blev overværet af 78.000 tilskuere.

Hold

Kvalifikation 

Asiens tre deltagere blev fundet ved det asiatiske juniormesterskab, som blev afviklet i Amman, Jordan den 25. juli – 5. august 2008. De tre bedst placerede hold ved mesterskabet, Kuwait, Iran og Qatar, kvalificerede sig til VM-slutrunden.

Fra Europa kvalificerede de tre bedste hold fra U20-EM 2008 (Danmark, Tyskland og Frankrig) sig direkte til slutrunden. Derudover skulle der findes yderligere ni europæiske hold, og EHF afviklede sin kvalifikationsturnering den 10. – 12. april 2009. De ni hold der kvalificerede sig til slutrunden blev Holland, Island, Sverige, Portugal, Spanien, Slovenien, Estland, Tjekkiet og Hviderusland.

I Panamerika talte juniorpanamerikamesterskabet, som blev afholdt i Argentina den 14. – 18. april 2009 som kvalifikationsstævne. Seks nationer deltog, og de tre bedst placerede hold, Argentina, Brasilien og Grønland, kvalificerede sig til slutrunden i Egypten.

Fra Afrika var værtslandet Egypten automatisk kvalificeret til slutrunden, og derudover gik Algeriet, Libyen og Marokko videre fra kvalifikationen.

Endelig var Oceanien blevet tildelt én plads ved VM-slutrunden, men kontinentet valgte ikke at tilmelde noget hold, og den ledige plads gik i stedet til Norge, der var førstereserve i Europa.

Lodtrækning 

Lodtrækningen til gruppeinddelingen i den indledende runde blev foretaget den 9. maj 2009 i Kairo. De 24 hold blev inddelt i fire grupper med hver seks hold. Oprindeligt havde IHF oplyst, at de 24 hold ville blive inddelt i fire seedningslag med seks hold i hver, men senere meddelte forbundet at holdene i stedet ville blive seedet i seks lag med fire hold i hver. Samtidig offentliggjorde IHF proceduren for lodtrækningen, hvori placeringen af holdene i de tre nederste seedningslag imidlertid var anderledes, og det var derfor uklart, hvordan disse seedningslag reelt var inddelt. Efter at lodtrækningen var blevet foretaget, viste det sig, at det var seedningen i lodtrækningsproceduren, som var blevet anvendt.

Lodtrækningen resulterede i følgende gruppesammensætning:

Slutrunde 

De 24 hold var inddelt i fire grupper med seks hold i hver. I hver gruppe spillede de seks hold en enkeltturnering alle-mod-alle, og de tre bedste hold fra hver gruppe gik videre til hovedrunden om placeringerne 1-12. Holdene, der sluttede som nr. 4-6 i hver gruppe, spillede videre i placeringsrunden om 13.- til 24.-pladsen.

IHF offentliggjorde programmet for slutrunden den 15. juli 2009. Kampene i gruppe A og D blev spillet i Kairo, mens kampene i gruppe B og C spilledes i henholdsvis Suez og Port Said.

Indledende runde

Gruppe A

Gruppe B

Gruppe C

Gruppe D

Hovedrunde

Gruppe I

Gruppe II

Placeringskampe 

Placeringskampene om 13. – 24.-pladsen blev alle spillet i Suez, mens placeringskampene om 5. – 12.-pladsen fandt sted i Kairo.

Placeringskampene om 21. – 24.-pladsen havde deltagelse af de fire hold, der endte på sjettepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 21.-pladsen, mens taberne måtte tage til takke med at spille om 23.-pladsen.

Placeringskampene om 17. – 20.-pladsen havde deltagelse af de fire hold, der endte på femtepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 17.-pladsen, mens taberne måtte tage til takke med at spille om 19.-pladsen.

Placeringskampene om 13. – 16.-pladsen havde deltagelse af de fire hold, der endte på fjerdepladserne i grupperne i den indledende runde. Holdene mødtes først i to semifinaler, hvorfra vinderne gik videre til kampen om 13.-pladsen, mens taberne måtte tage til takke med at spille om 15.-pladsen.

Placeringskampene om 5. – 12.-pladsen havde deltagelse af de otte hold, der ikke gik videre til semifinalerne fra hovedrunden. Holdene, der endte på tredjepladserne i hovedrundens to grupper, mødtes i kampen om 5.-pladsen, mens holderne, der blev nr. 4, mødtes i kampen om 7.-pladsen. De to femmere gik videre til kampen om 9.-pladsen, mens sekserne måtte tage til takke med at spille om 11.-pladsen.

Semifinaler, bronzekamp og finale 
<small>

Medaljevindere

All star-hold

Topscorere

Samlet rangering

Kilder / eksterne henvisninger 
IHF – XVII Men’s Junior World Championship 2009 in Egypt 
Confederación Argentina de Handball  
Handball de Primera

Noter 

Håndbold i 2009
VM i håndbold